તેમના મૃત્યુના થોડા મહિનાઓ અગાઉ જ્યારે ‘અભિયાન’એ તેમની મુલાકાત લીધેલી ત્યારે તેમણે શ્રદ્ધાનો હો વિષય… મામલે જબરો બળાપો ઠાલવેલો. તેમણે સ્પષ્ટતા કરેલી કે, પોતે ‘પયગંબર’ નહીં પણ ‘પયંબર’ શબ્દ વાપરેલો છે છતાં છાપાંવાળા સમજ્યા વિચાર્યા વિના ‘પયગંબર’ લખી નાખે છે. એટલે જ અહીં જલન સાહેબની એ ફરિયાદને બરાબર યાદ રાખીને કાળજીપૂર્વક સુધારી લીધી છે. મુખ્યધારાના પત્રકારત્વમાં એ તેમની છેલ્લી મુલાકાત ‘અભિયાન’ પાસે સંભારણાંરૃપે સચવાયેલી છે.